Viktor Klishin. Viktor Klishin (1982-yil 15-oktyabrda tugʻilgan) – nafaqadagi oʻzbek futbolchisi, Zarafshonning „Qizilqum“ klubi sobiq hujumchisi. Futbolchilik faoliyati. Klishin 2000-yilda „Doʻstlik“ jamoasida professional futbolchilik faoliyatini boshlagan. „Doʻstlik“ jamoasida 4 mavsum davomida oʻynagan. 2003-yilgi mavsumda Latviyaning Riga futbol klubi tarkibiga koʻchib oʻtgan. 2004-yilgi mavsumda Oʻzbekistonga qaytib kelgan va Oliy liganing bir qancha klublarida, jumladan Namanganning „Navbahor“, „Andijon“ va Samarqandning „Dinamo“sida oʻynagan. 2006-yildan 2008-yilgacha Muborakning „Mash’al“ jamoasida oʻynagan. 2007-yilgi Oliy liga mavsumi yakunida 14 ta gol bilan „Mash’al“ klubining eng yaxshi toʻpurari boʻlgan. 2009—2010-yilgi mavsumni „Andijon“ jamoasida oʻtkazganidan soʻng, mavsumning ikkinchi yarmini oʻtkazish uchun „Shoʻrtan Gʻuzor“ klubiga koʻchib oʻtgan. 2010-yil 18-avgust kuni Oʻzbekiston kubogi finalida oʻynagan. 2013-yilda yana „Mash’al“ jamoasiga qaytgan. Klishin mavsum davomida urgan 11 ta goli bilan Zohir Qo‘ziboyevdan keyin klubdagi eng yaxshi ikkinchi toʻpurar boʻlgan. Oradan bir yil oʻtib, 2014-yilning fevral oyida yana „Shoʻrtan Gʻuzor“ jamoasiga koʻchib oʻtgan. 2014-yil Birinchi liga mavsumi yakunida Klishin 40 ta gol bilan liganing eng yaxshi toʻpurari boʻlgan"". Viktor 2015-yilgi Oʻzbekiston Oliy ligasida „Shoʻrtan“ safida 13 ta oʻyin oʻtkazgan. 2015-yilning iyul oyida mavsumning yarmida „Shoʻrtan“ jamoasini tark etib, „Qizilqum Zarafshon“ klubiga oʻtgan. 2016-yilgi mavsum oldidan Samarqandning „Dinamo“ klubi tarkibiga oʻtgan va Oʻzbekiston Pro ligasida toʻp surgan. 2017-yil Olmaliqliklar safidan joy oldi va mavsum yakunida faoliyatini yakunlagan. Xalqaro. Viktor 2007-yil 8-oktyabrda milliy terma jamoa safida debyut qilgan va 2010-yilgi FIFA Jahon chempionati saralash bosqichi doirasida Taypeyda Xitoy Taypeyiga qarshi oʻyinda ikkinchi marta maydonga tushgan. Klishin terma jamoa safida 2 ta oʻyinda maydonga tushgan.